proxectonos/corpus_dominio_legal_administrativo_tmp huggingface dataset:
CONTRATACION PARA A PRESTACION DO SERVIZO PARA A XESTION E IMPARTICION DE ACTIVIDADES FORMATIVAS NA AULA CEMIT DE REFERENCIA DE COMBARRO
ADMINISTRACIÓN LOCAL — Municipal — Poio (Contratos administrativos, 29/01/2015)

Organismo: Concello de Poio. Xunta de Goberno Local. A realización do servizo para a Xestión e Impartición de Actividades Formativas na Aula Cemit de referencia de Combarro. Trámite: Urxente Procedemento: aberto con varios criterios de adxudicación.15.000,00 € 1 ano prorrogable por outro ano máis. Non se establecen. Entidade: Concello de Poio. Servizo de Contratación. Enderezo: Praza do Mosteiro, 1 36995-Poio. Teléfono: 986770001 ext.213 fax: 986771277; contratacion@concellodepoio. es e perfil do contratante www.concellopoio.com data límite para obtención de documentos e información: día anterior ao de remate do prazo de presentación de ofertas. No Rexistro xeral do Concello durante o prazo de 8 días naturais a contar do seguinte ao de publicación do anuncio no BOP. Cláusulas 15 e 16 do prego de cláusulas administrativas particulares. Poio, 20 de xaneiro de 2015.—O alcalde, Luciano Sobral Fernández.
ADXUDICACIÓN DA PRESTACIÓN DE DIFERENTES SERVICIOS DE HIXIENE AMBIENTAL.
ADMINISTRACIÓN LOCAL — Municipal — Porriño, O (Contratos administrativos, 19/01/2015)

Por Decreto de Alcaldía de data 15/12/14, procedeuse á adxudicación da prestación prestación de diferentes servicios de hixiene ambiental, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 27/14 a) Descrición do obxecto: prestación de diferentes servicios de hixiene ambiental. b) Tramitación/procedemento: urxente / aberto. a) Orzamento: 63.001,60 € (54.548,18 € + 8.453,42 € da aplicación dos diferentes tipos de IVE a aplicar); según o seguinte desglose por lotes: LOTE 1; 31.633,80 € (27.550€ + 4.083,80 € da aplicación dos diferentes tipos de IVE a aplicar) e LOTE 2; 31.367,80 € (26.998,18 € + 4.369,62 € da aplicación dos diferentes tipos de IVE a aplicar) b) Prezos unitarios: según se establece no prego de prescripcións técnicas a) Data: 15/12/14 b) Contratista: OFICINA DE TRATAMIENTO DE PLAGAS SL c) Nacionalidade: Española d) Importe da adxudicación: 21.909,80 € (19.028 € máis 2.881,80 € en concepto os diferentes tipos de IVE a aplicar) e) Prazo de execución: 2 anos (con posibilidade de prórroga de 1 ano) f) Formalización contrato: 26/12/14 a) Data: 15/12/14 b) Contratista: GALIDES SL c) Nacionalidade: Española d) Importe da adxudicación: 16.267,90 € (13.990 € máis 2.277,90 € en concepto os diferentes tipos de IVE a aplicar) e) Prazo de execución: 2 anos (con posibilidade de prórroga de 1 ano) f) Formalización contrato: 23/12/14 www.contratosdegalicia.es O Porriño, 30 de decembro de 2014. O Alcalde. José Nelson Santos Argibay.
EXPOSICIÓN AO PÚBLICA DA CONTA XERAL DO ORZAMENTO DO ANO 2014
ADMINISTRACIÓN LOCAL — Municipal — Gondomar (Presupostos e cadros de persoal, 27/03/2015)

En cumprimento de canto dispón o artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, e unha vez que foi debidamente informada pola Comisión Especial de Contas, exponse ao público a Conta Xeral do Concello de Gondomar correspondente ao exercicio 2014, por un prazo de quince días, durante os cales e oito máis quenes se estimen interesados poderán presentar reclamacións, reparos ou observacións que teñan por convenientes. En Gondomar, a 17 de marzo de 2015.—O Alcalde, Fernando Guitián Guitián.
EXPEDIENTE DH. A36.17737, SOLICITUDE CAUDAL NA PARROQUIA DE A ESTRADA (SAN PAIO) DE JOSÉ BAL MÍGUEZ
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 02/06/2015)

D. Luis Angel Mcevoy Buces, DNI XXXXXXXXX, solicita de Augas de Galicia un caudal de 0,018 l/s procedente dun (1) pozo no lugar de Rúa San Paio, parroquia de A Estrada (San Paio), Concello de A Estrada, e con destino a rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A36.17737 Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de A Estrada ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, 11 de marzo de 2015.—O Xefe de Área de Autorizacións e Concesións, Mauro Damian Badri Bassedas Almendra.
BAIXAS POR INCLUSIÓN INDEBIDA NO PADRÓN MUNICIPAL DE HABITANTES, ROBERTO JOSÉ FERNÁNDEZ PORTELA E OUTROS
ADMINISTRACIÓN LOCAL — Municipal — Poio (Outros documentos, notificacións e informacións públicas, 25/09/2015)

Visto o expediente tramitado sobre BAIXA por Inclusión Indebida no Padrón Municipal de Habitantes, que se tramita no Negociado de Estatística deste Concello, xa que, figurando inscritos no Municipio de Poio, en realidade non residen nel, incumprindo os requisitos establecidos no artigo 54 do Regulamento de Poboación e Demarcación Territorial das Entidades Locais de 11 de Xullo de 1986, modificado polo Real Decreto 2612/1996 de 20 de decembro; Unha vez intentada a notificación, de conformidade co artigo 59 da Lei 30/92, do 26 de novembro, do Réxime Xurídico das Administracións Públicas e do Procedemento Administrativo Común, non podendo levarse a cabo ó non acudir os interesados, a Resolución da Alcaldía de data 10 de abril de 2015 RESOLVEU: 1º) Avogar a competencia delegada na Xunta de Goberno Local en materia de empadroamento para proceder á resolución do expediente de Baixa por Inclusión Indebida e 2º) Procédese a instar a Baixa por Inclusión Indebida abríndose un trámite de audiencia no prazo de quince días, contados desde o día seguinte á publicación deste anuncio no Boletín Oficial do Estado e publicarase no taboleiro de anuncios deste Concello de Poio, para que os interesados, que se relacionan, poidan presentar ante esta Alcaldía as alegacións que consideren pertinentes respecto á súa situación no padrón de habitantes, facéndoselles saber que, rematado o devandito prazo, entenderase que renuncian a figurar empadroados/as neste Concello e continuarase cos trámites relativos á baixa de oficio das seguintes persoas: Poio, a 16 de setembro de 2015.—O Alcalde, Luciano Sobral Fernández.
DH. W36.49000. AUTORIZACIÓN DE OBRAS PARA RESTAURACIÓN DA PONTE DO CAMPO SOBRE O RÍO LOIRA, LUGAR DE O COTO PARROQUIA DE O CAMPO (SANTA MARÍA), MARÍN
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 09/07/2015)

O Concello de Marín, con DNI P3602600C e enderezo Avda. de Ourense, en Marín solicita de Augas de Galicia co CIF: Q1500378C, a autorización de obras no lugar de O Coto, parroquia de O Campo (Santa María), Concello de Marín (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na reparación dun estribo e unha pía da ponte do Campo, situada sobre o río Loira, para resolver os problemas estruturais actuáis. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 2 de xuño de 2015.—O Xefe da Área de Autorizacións e Concesións, Radek Salkanovic El Ghalmi.
FORMALIZACIÓN DA ADXUDICACIÓN DO CONTRATO DE PRESTACIÓN DO SERVIZO DE MANTEMENTO, LIMPEZA E ATENCIÓN DAS INSTALACIÓNS DA PISCINA MUNICIPAL DE VERÁN DE ARBO, INCLUÍDA A XERENCIA DO BAR, DURANTE A TEMPADA DE BAÑO 2015
ADMINISTRACIÓN LOCAL — Municipal — Arbo (Contratos administrativos, 10/07/2015)

De conformidade co que determina o artigo 154 do Real Decreto Lexislativo 3/2011, de 14 de novembro, polo que se aproba o Texto Refundido da Lei de contratos do sector público, faise pública a formalización da adxudicación do seguinte contrato: Concello de Arbo. a. Tipo de contrato: contrato de prestación de servizo municipal. b. Descrición do obxecto: prestación do servizo de mantemento, limpeza e atención das instalacións da piscina municipal de verán de Arbo, incluída a xerencia do bar, durante a tempada 2015. Ordinaria. Os ingresos que obteña da explotación do bar sito no interior do recinto, cuxos prezos deberán estar expostos ao público e ser visados previamente polo Concello. Tamén terá dereito aos ingresos resultantes da participación polos usuarios nas actividades deportivas organizadas nas instalacións municipais da piscina e anexos conforme aos prezos e taxas fixados pola Ordenanza Fiscal correspondente. Aberto con multiplicidade de criterios de adxudicación. a. Data: Resolución da Alcaldía de data 26.06.15. b. Contratista: Empresario autónomo: Dante Termens Mtioui, con NIF nº XXXXXXXXX c. Oferta económica: Canon a favor do Concello: 221,00 €/mes.27.06.15. Arbo, 30 de xuño de 2015.—O Alcalde, Horacio Gil Expósito.
EXTRACTO DOS ACORDOS ADOPTADOS POLA XUNTA DE GOBERNO LOCAL
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 13/01/2015)

Extracto dos acordos adoptados pola Xunta de Goberno Local do Concello de Pontevedra na sesión ordinaria que tivo lugar o día 22.12.2014 Pontevedra, 22 de decembro de 2014.—O Alcalde, Miguel A. Fernández Lores
CONVOCATORIA DO PAGAMENTO DE XUSTOS PREZOS DO PROCEDEMENTO DE EXPROPIACIÓN FORZOSA DE OBRA VARIANTE DE MARÍN CONEXIÓN CTRA. FIGUEIRIDO C-550.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 06/11/2015)

Expediente: Expropiación forzosa para a execución da obra de Variante de Marín Conexión Ctra. Figueirido C-550. Clave: N-PO-91.10.2. Termo Municipal: Marín. Recibido o libramento para o pagamento de xusto prezo do expediente de expropiación forzosa de referencia e facéndose efectivo polo pagador, sinalouse por este Servizo Provincial de Pontevedra, no cumprimento do disposto no artigo 56 da Lei de Expropiación Forzosa de 16 de decembro de 1954 e do 49 do Regulamento para a súa aplicación, de 26 de abril de 1957, a data para a efectividade do mesmo, aos titulares dos bens e dereitos expropiados que figuran na relación exposta no taboleiro de edictos do Concello sinalado. O pagamento efectuarase polo pagador na data e no lugar que de seguido se indican: Lugar: Casa Consistorial do Concello de Marín. Data: 26 de novembro de 2015. Hora: das 11:00 ata as 11:30 horas. O que se fai público para xeral coñecemento, advertindo aos interesados que o pago farase precisamente aos que figuran como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditala titularidade da finca (escrituras da finca ou certificación gráfica e descritiva de catastro ao nome do interesado). No suposto de que a titularidade proviñese dunha herdanza, deberán aportar a escritura de partición coas adxudicacións dos cupos, ou, se a herdanza estivese sen partir: Así mesmo, deberán identificarse co documento nacional de identidade. No suposto de que os interesados non comparezan ó acto ou non acrediten convenientemente a titularidade dos predios, procederase á consignación dos importes na Caixa Xeral de Depósitos da Consellería de Facenda. Pontevedra, 23 de outubro de 2015.—O xefe do Servizo Provincial de Pontevedra, Ninoska Bordal Lalaoui.
LICITACIÓN PARA O ARRENDAMENTO DA CAFETERÍA RESTAURANTE SITA NO POLÍGONO DE SETE PÍAS, OUBIÑA (CAMBADOS)
ADMINISTRACIÓN LOCAL — Municipal — Cambados (Contratos administrativos, 01/04/2015)

Concello de Cambados. Dependencia que tramita o expediente: Contratación. “Arrendamento da cafetería-restaurante sita no Polígono Industrial de Setepías, Oubiña (Cambados)”. Ordinaria, aberto e subhasta. Que satisfará o concesionario a este concello será o ofertado na súa proposta económica sen que, en ningún caso, poida ser inferior a 3.600,00 €. Fianza provisional: 575,00 €. Concello de Cambados. Praza do Concello, 1 (36630 Cambados). Teléfono: 986520943. Correo electrónico: contratación@cambados. es. Web: www.cambados.es Os recollidos na cláusula 13ª do Prego. Prazo: 15 días naturais seguintes ó da publicación deste anuncio no BOP. Lugar de presentación: Rexistro Xeral do Concello.8.30 a 14.30 horas (luns a venres). 9.00 a 13.00 (sábados). O primeiro xoves hábil, posterior aos cinco días naturais seguintes ao de remate de presentación das propostas constituirase a mesa en acto público a efectos de proceder á a apertura e lectura das ofertas presentadas polos licitadores admitidos. Por conta do adxudicatario. Cambados, 17 de marzo de 2015.—O Alcalde, Luís Aragunde Aragunde.
IN407A 2015/119-4. SOLICITUDE DE HIDROELÉCTRICA DO ARNEGO SL PARA AUTORIZACIÓN DAS INSTALACIÓNS ELÉCTRICAS, AMPLIACIÓN DE POTENCIA CT VENTOSA, NO CONCELLO DE AGOLADA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 02/10/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 24 de xullo de 2015.—O Xefe Territorial, P. A. o Manuel Isaac Dos Zafzafi (Decreto 110/2013, do 4 de xullo), Maati Bouchabchoub Ingla.
APROBACION DEFINITIVA ORZAMENTO XERAL 2015
ADMINISTRACIÓN LOCAL — Municipal — Cañiza, A (Presupostos e cadros de persoal, 12/02/2015)

O Pleno do Concello, na sesión ordinaria que tivo lugar o 16 de decembro do 2014, aprobou inicialmente o Orzamento Xeral do Concello de A Cañiza, así como o correspondente cadro de persoal. Consonte o disposto no artigo 169.1 do RDL 2/2004, de 5 de marzo, polo que se aproba o texto refundido da Lei reguladora das Facendas Locais, o documento foi exposto o público, previo anuncio no Boletín Oficial da Provincia (BOP 248 de 26 de decembro), durante o prazo de 15 días, os efectos de que os interesados puideran examinalo e presentar as reclamacións que se considerasen oportunas. Durante dito prazo presentáronse alegacións, a cales foron resoltas no Pleno que tivo lugar o 29 de xaneiro de 2015, aprobándose deste xeito definitivamente o documento orzamentario. De conformidade co disposto nos artigos 169.3 e 169.5 do RDL 2/2004, de 5 de marzo, polo que se aproba o texto refundido da Lei reguladora das Facendas Locais, en concordancia co artigo 20.3 e 20.5 do R. D. 500/1990, do 20 de abril, faise público o resumo por capítulos dos créditos dos estados de ingresos e gastos do Orzamento Xeral deste Concello para o exercicio 2015. Asemade, procédese á publicación do Cadro de Persoal do Concello de conformidade co artigo 127 do Real Decreto Lexislativo 781/1986, do 18 de abril, polo que se aproba o texto Refundido das disposicións legais vixentes en materia de Réxime Local. A) FUNCIONARIOS DE CARRERA B) CADRO DE PERSOAL LABORAL De conformidade co establecido no artigo 75 da Lei Reguladora das Bases do Réxime Local, dáse conta das retribucións e indemnizacións dos membros da Corporación Local consignadas no Orzamento do exercicio 2014. A) Indemnizacións para os membros da Corporación que no teñan dedicación exclusiva: B) Retribucións para os membros da Corporación que teñan dedicación exclusiva: C) Cantidade asignada para o funcionamento dos Grupos Políticos: Consígnase na aplicación 912.480 a cantidade de 9.000 euros para as achegas de funcionamento aos grupos políticos de conformidade co seguinte importe: Documento asinado electrónicamente (art.19 da Lei 11/2007) por Miguel A. Dominguez Alfonso, Alcalde do Concello de A Cañiza. A Cañiza, 02 de xaneiro de 2015.— O Alcalde, Miguel A. Dominguez Alfonso.
PERIODICIDADE DAS SESIÓNS DO PLENO
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 22/07/2015)

O Pleno do Concello de Vilaboa, na sesión extraordinaria e urxente do día 25 de xuño de 2015, acordou o seguinte: 1.—A celebración das sesións ordinarias do Pleno ás 20.30 horas do último venres dos meses impares.2.—Facultar á Alcaldía para que en caso de ser preciso e mantendo a periodicidade bimestral establecida, pospoña ou adiante a realización das sesións plenarias previa consulta á Xunta de Voceiros. Vilaboa, 10 de xullo de 2015.—O alcalde, José Luis Poceiro Martínez.
EDICTO DE COMPOSICIÓN DA XUNTA ELECTORAL PROVINCIAL DE PONTEVEDRA
ADMINISTRACIÓN DO ESTADO —  — Xunta Electoral Provincial de Pontevedra (Procedementos diversos, 08/04/2015)

De conformidade co disposto no art.14.3 da Lei 5/1985 do 19 de xuño, de Réxime Electoral Xeral, convocadas Eleccións Municipais para o vindeiro día 24 de Maio, polo Real Decreto 233 /2015, do 30 de Marzo (BOE n.º 77, do 31/03/2015), para xeral coñecemento faise saber, por medio do presente, que a XUNTA ELECTORAL PROVINCIAL DE PONTEVEDRA, en sesión que tivo lugar no día de hoxe quedou constituída do seguinte xeito: “Presidenta: Vogais Xudiciais: Secretaria: Asi mesmo e de conformidade co disposto no art.12 da Lei Orgánica do Réxime Electoral Xeral, forma parte da mesma, con voz e sen voto, o Ilmo. Sr. Delegado Provincial da Oficina do Censo Electoral D. Alberto González Burdiel.“ Así mesmo faixe público que a Sede desta Xunta Electoral esta ubicada no Pazo de Xustiza, Rúa Rosalía de Castro, n.º 5-baixo de Pontevedra, e acordouse establecer un horario xeral para a atención ao público e representantes de partidos con carácter xeral, sen prexuízo da súa amplicación por necesidades do servizo e con respecto aos días en que venzan prazos, en que se prolonga ata as 24 horas, que é o seguinte: Luns a venres de 09:00 a 13:00 horas e de 17:00 a 19:30 horas. Sábados: de 10:00 a 13:00 horas. Domingo día 12/04/2015 de 10:00 a 13:00 horas, e o Domingo, día 24/05/2015, de 8:00 a 20:00 horas (xornada da votación). E para que conste, en cumprimento do acordado, e a súa publicación no Boletín Oficial dá Provincia, estendo, asino e selo o presente en Pontevedra, a 31 de marzo de 2015. A Secretaria da Xunta Electoral. Asdo. María Jesús Prieto Toranzo.
ADXUDICACIÓN DO SERVIZO DE DOCENCIA, OCUPACIÓN DE XARDIÑEIRO
ADMINISTRACIÓN LOCAL — Municipal — Caldas de Reis (Contratos administrativos, 11/11/2015)

Por Decreto da Alcaldía de data 15 de outubro de 2015, aprobouse a adxudicación do SERVIZO DE DOCENCIA PARA A IMPARTICIÓN DE CERTIFICADOS DE PROFESIONALIDADE, ENMARCADOS NA FASE FORMATIVA DE CONTRATOS PARA A FORMACIÓN E A APRENDIZAXE PARA A OCUPACIÓN DE XARDINEIRO, o que se publica aos efectos do disposto polo artigo 154 do TRLCSP aprobado polo RDL 3/2011, de 14 de novembro. a) Organismo: Concello de Caldas de Reis. b) Dependencia que tramita o expediente: Secretaría a) Tipo de contrato: servizos b) Descripción do obxecto: “SERVIZO DE DOCENCIA PARA A IMPARTICIÓN DE CERTIFICADOS DE PROFESIONALIDADE, ENMARCADOS NA FASE FORMATIVA DE CONTRATOS PARA A FORMACIÓN E A APRENDIZAXE PARA A OCUPACIÓN DE XARDINEIRO” a) Tramitación: urxente b) Pocedemento: aberto, varios criterios de adxudicación O orzamento máximo de licitación ascende a contía de 54.720,00 euros, exento de IVE. a) Data: 15 de outubro de 2015. b) Contratista: MONTEBLANCO AGRARIA GALLEGA, S. L. c) Nacionalidade: española d) Importe da adxudicación: 42.560,00 € exento de IVE, e cunha execución de melloras de 1.920 horas A formalización do contrato terá lugar o día 29 de outubro de 2015. Caldas de Reis, 28 de outubro de 2015.—O Alcalde, Juan Manuel Rey Rey.
APROBACIÓN CONTA XERAL EXERCICIO ECONÓMICO DE 2014
ADMINISTRACIÓN LOCAL — Municipal — Tomiño (Presupostos e cadros de persoal, 23/06/2015)

Formulada e rendida a Conta Xeral, correspondente o exercicio económico de 2014 deste Concello, e informada favorablemente pola Comisión Especial de Contas, na súa sesión de 12 de xuño de 2015; exponse ó público na Intervención desta entidade cos documentos que a xustifican, por prazo de 15 días hábiles, contados a partires do seguinte ó da publicación deste edicto no Boletín Oficial da Provincia, para que poida ser examinada e formularse os reparos e observacións que se estimen pertinentes, durante dito prazo de exposición e os oito seguintes, de conformidade co disposto no artigo 212.3 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Tomiño, 12 de xuño de 2015.—A Alcaldesa, en funcións, Sandra González Álvarez.
ANULACIÓN CORRECIÓN ERRO DESIGNACIÓN VOGAL TRIBUNAL PROCESO SELECTIVO.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 03/03/2015)

No Boletín Oficial da Provincia de Pontevedra (BOPPO) núm.37, de data 24 de febreiro de 2015, publicouse a corrección de erro da designación do tribunal cualificador do proceso selectivo de catro prazas de Técnico Auxiliar en Educación Diúrna (grupo C1). A devandita corrección anúlase e déixase sen efecto ó amparo do establecido no artigo 105.2 da Lei 30/92, de 26 de novembro, de réxime xurídico das administracións públicas e do procedemento administrativo común, por canto que o erro só afectaba ó proceso selectivo de Técnico en Educación (A2). Pontevedra,24 de febreiro de 2015.—A deputada delegada, Begoña Estévez Bernárdez.
LICITACIÓN DO SERVIZO DE ESCOLA INFANTIL MUNICIPAL DO CONCELLO.
ADMINISTRACIÓN LOCAL — Municipal — Guarda, A (Contratos administrativos, 29/05/2015)

Aprobado por decreto da Alcaldía de 11 de maio de 2015 o expediente de contratación, incluídos o pregos de Cláusulas administrativas Particulares-técnicas que rexerán o concurso para adxudicar a contratación do servicio de Xestión da Escola Infantil do Concello da Guarda, se expoñen ó público durante 8 días, contados a partir do seguinte ó da última publicación do presente anuncio no Diario Oficial de Galicia ou no BOP, para que poidan presentarse reclamacións por quen se considere interesado. Simultaneamente anúnciase o concurso, aprazándose a licitación si resultara necesario por formularse reclamacións contra os pregos. a) Concello da Guarda b) Dependencia que tramita o expediente: Secretaría a) Tipo de contrato. Servizos b) Descripción do obxecto: escola infantil municipal de 0 a 3 anos. c) Duración do contrato: un ano prorrogable un ano máis. Procedemento aberto con varios criterios de adxudicación. Tramitación ordinaria 157.726,87 euros anuais (cento cincuenta e sete mil setecentos vinte e seis euros con oitenta e sete céntimos) Garantía provisional: non se esixe Garantía definitiva: 5% do importa da adxudicación Os licitadores poderán examinar o expediente na Secretaría Xeral do Concello, en horario de luns a venres, de 9 a 14 horas, excepto sábados e festivos e ata o día anterior o do remate do prazo de presentación de proposicións. As proposicións presentaranse no rexistro xeral deste Concello de luns a venres, de 9 a 14 horas, e os sábados de 10 a 13 horas, durante o prazo de 15 días hábiles a contar dende o día seguinte ó da publicación do último anuncio no BOP e no DOGA, na forma sinalada na cláusula 10 do Prego de Cláusulas Administrativas-Técnicas. Ás dez horas do sesto día hábil seguinte á finalización do prazo de presentación de ofertas, se procederá pola mesa de contratación, en acto público, á apertura do sobre B (que contén o programa de traballo). A estes efectos, se tal día fora sábado, o acto terá lugar o día hábil seguinte. Posteriormente, na data que se notifique ós licitadores procederase, en acto público, á apertura do sobre C. Concello da Guarda, Praza do Reló, nº 1 36780 A Guarda Páxina web: www.aguarda.es Tfno.: 986 610000 Fax.: 986610283 a) CRITERIOS AVALIABLES MEDIANTE FÓRMULA ( ata 50 puntos en total). 1.—Menor prezo: ata un máximo de 25 puntos.2.—Melloras: ata 20 puntos.2.1.—Por aportación de material e equipamento didáctico a maiores do material escolar necesario para prestar o servizo ata 10 puntos.2.2.-Por aportación de servizos de psicomotricidade, inglés, atencións educativas especiais, etc… expresado en horas semanais ata 10 puntos.3.—Calidade: 5 puntos b) CRITERIOS SUXEITOS A XUÍZO DE VALOR ( ata 20 puntos en total). Mellor Programa de Traballo (proxecto educativo e proxecto de xestión) ata un máximo de 20 puntos. CLASIFICACIÓN: Grupo U; subgrupo 5; Categoría A Correrán a cargo do contratista adxudicatario. A Guarda, 12 de maio de 2015.—O Alcalde, José Manuel Domínguez Freitas.
LICITACIÓN DO SERVIZO DE AXUDA NO FOGAR
ADMINISTRACIÓN LOCAL — Municipal — Crecente (Contratos administrativos, 22/07/2015)

Por acordo da Xunta de goberno local do 09.07.2015 acordouse aprobar o expediente de contratación, así como os pregos de cláusulas administrativas particulares e de prescricións técnicas para a contratación, mediante procedemento aberto (con varios criterios de valoración), do servizo de axuda no fogar do Concello de Crecente, de acordo co seguinte cadro de características: DENOMINACIÓN: Servizo de axuda no fogar. CLASIFICACIÓN: Non se esixe. GARANTÍA PROVISIONAL: Non se esixe. GARANTÍA DEFINITIVA: 5 % do importe total do contrato (IVE excluído). DURACIÓN DO CONTRATO: un ano, prorrogable por outro máis INFORMACIÓN: Os pregos de cláusulas deste contrato estarán a disposición dos interesados nas dependencias municipais en horario de mañá de luns a venres de 9:00 a 14:00 e o sábado de 10:00 a 13:00 horas. PROPOSICIÓNS: Poderanse presentar no Rexistro Xeral do Concello, en horario de nove a trece horas, durante o prazo de 15 días naturais seguintes, contados desde o seguinte ao do anuncio da licitación que se publique no Boletín Oficial da Provincia de Pontevedra. Crecente, 9 de xullo de 215.—O alcalde, Julio C. García-Luengo Pérez.
REGULAMENTO ORGÁNICO DA COMISIÓN ESPECIAL DE SUXESTIÓNS E RECLAMACIÓNS DO CONCELLO DE NIGRÁN
ADMINISTRACIÓN LOCAL — Municipal — Nigrán (Ordenanzas e Regulamentos, 16/11/2015)

Asunto: Regulamento orgánico da Comisión Especial de Suxestións e Reclamacións do Concello de Nigrán. Expte. nº: 2015/048S. Trámite: Información pública. Norma reguladora: Lei 7/1985, de 2 de abril de Bases do Réxime Local, art.49. Prazo: Trinta días, seguintes á publicación. Datos da aprobación inicial: Acordada polo Pleno do Concello o 29-10-2015 De conformidade co previsto na normativa aplicable ó procedemento correspondente, durante o prazo sinalado calquera persoa poderá examinar o expediente nas dependencias municipais e formular, no seu caso, as alegacións que considere oportunas. No caso de que non se formulen, o acordo provisional quedará automaticamente elevado a definitivo, do que se deixará constancia mediante resolución da Presidencia. Nigrán, 3 de novembro de 2015.—O Alcalde, Juan Antonio González Pérez.
INFORMACIÓN PÚBLICA DA CONTA XERAL DO EXERCICIO 2014.
ADMINISTRACIÓN LOCAL — Municipal — Moraña (Outros documentos, notificacións e informacións públicas, 07/04/2015)

En cumprimento de canto dispón o artigo 212.3 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, Facenda e Patrimonio, na súa sesión do 27-03-2015; exponse ao público a Conta Xeral correspondente ao exercicio 2014, por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Moraña, 28 de marzo de 2015.—A Alcaldesa, María Luisa Piñeiro Arcos.
DH. A36.42358 CONCESIÓN DUN CAUDAL DE AUGA A AMANCIO COSTA SANTOMÉ, NO CONCELLO DE MOAÑA (PONTEVEDRA).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 03/07/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 16 de xuño de 2015 e como resultado do expediente incoado ó efecto, outorgóuselle a Amancio Costa Santomé unha concesión de 443,4 m3 anuais de auga que procede dun pozo situado no lugar de Calvar, parroquia de Domaio (San Pedro), no concello de Moaña (Pontevedra), con destino a uso doméstico e rega de parcelas. Número Expte.: DH. A36.42358 Santiago de Compostela, 16 de xuño de 2015.—A Xefa do Servizo de Tramitación Técnico-Administrativa do Dominio Público Hidráulico, Yobana Canaves Jimenez de Aberasturi.
DH. W36.49695. SOLICITUDE DO CONCELLO DE SANXENXO DE AUTORIZACIÓN DE OBRAS EN O REVEL, NA PARROQUIA DE VILALONGA (SANXENXO)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 23/09/2015)

O Concello de Sanxenxo, con DNI P3605100A e enderezo Consistorio, 4, solicita de Augas de Galicia co CIF: Q1500378C, a autorización de obras no lugar do Revel, parroquia de Vilalonga (San Pedro), Concello de Sanxenxo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.49695. As obras solicitadas consisten en obras do proxecto de urbanización do plan especial de infraestruturas e dotacións na zona E69B en O Revel – Vilalonga, nunha superficie de actuación de 73.164 m2, que consta de: O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 31 de xullo de 2015.—O Xefe da Área de Autorizacións e Concesións, Erika Lucia Riahi Ferreiro.
EXPOSICIÓN O PÚBLICO DA CONTA XERAL DO EXERCICIO 2014 DOCONCELLO DE MARÍN
ADMINISTRACIÓN LOCAL — Municipal — Marín (Presupostos e cadros de persoal, 15/09/2015)

Formulada e rendida a conta xeral do ano 2014, e informada pola Comisión Especial de Contas, e de conformidade co disposto no artigo 212.3 do Real decreto lexislativo 2/2004, do 5 de marzo, do texto refundido da Lei reguladora das facendas locais, exponse ao público cos documentos xustificativos nos servizos do Concello, durante quince días hábiles, contados a partir do seguinte á publicación do presente anuncio no Boletín Oficial da Provincia, durante os cales, e oito máis, os interesados poderán presenta-los reparos e observacións que estimen pertinentes. En Marín, a 9 de setembro de 2015.—Pura Luhia Barraquel.
CONTRATACIÓN DO SERVIZO DE RECOMPILACIÓN E ESTRUCTURACIÓN DE DATOS DOS ESCENARIOS DE PROBA DENTRO DO PROXECTO SANEPLAN (LIFE12 ENV/ES/000687).
ADMINISTRACIÓN LOCAL — Provincial — Deputación Provincial (Contratos administrativos, 14/04/2015)

A Xunta de Goberno, na sesión do 27 de marzo de 2015, aprobou o expediente de contratación do dito anuncio, coas seguintes especificacións: Os criterios non avaliables mediante fórmulas contarán cun máximo de 49 puntos, de conformidade cos seguintes criterios (Apartado 3 do Anexo I do Prego de Cláusulas Administrativas): Os criterios avaliables mediante fórmulas contarán cun máximo de 51 puntos, de conformidade cos seguintes criterios: Pontevedra, 01 de abril de 2015—A Deputada delegada.—O Secretario.
NOTIFICACIÓN A MARTA DIONISIO RODRÍGUEZ (EXPEDIENTE Nº 11974/14)
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 26/02/2015)

Intentada a notificación da resolución da Tenencia de Alcaldía de data 15/12/14 a dona Yuemei Francisca Inmaculada Fauquet Catlin, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a notificar mediante a publicación no BOP e no taboleiro de anuncios do Concello no seu último domicilio o texto íntegro do devandito acto administrativo: Este acto foi obxecto de publicación no BOP nº 134 do 14/07/14 ao resultar infrutuoso o intento de notificación no enderezo da interesada, sen que a data de hoxe se teña presentado documentación nin formulada alegación ningunha ao respecto. Xa que logo, esta Tenencia de Alcaldía en exercicio da competencia delegada Contra a precedente resolución, que esgota a vía administrativa, o interesado poderá interpoñer ben o RECURSO POTESTATIVO DE REPOSICIÓN perante o mesmo órgano que a dictou e no prazo dun mes a contar desde o día seguinte á da súa notificación, ao abeiro do establecido no art.116-1 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/1999, pola que se modifica a primeira, ou ben directamente o RECURSO CONTENCIOSO ADMINISTRATIVO perante o Xulgado do Contencioso-Administrativo de Pontevedra no prazo de DOUS MESES, contados a partir do día seguinte á da súa notificación, consonte ao disposto nos artigos 8-1 e 46-1 da Lei 29/1998, de 13 de xullo, Regulamentadora da Xurisdicción Contencioso-Administrativa. De interpoñerse o recurso potestativo de reposición, este deberá ser resolto e notificado no prazo dun mes segundo se establece no art.117-2 da citada Lei 30/1992, modificada pola Lei 4/1999, entendéndose desestimado o recurso de reposición polo transcurso do mencionado prazo sen resolución expresa notificada, de conformidade có establecido no art.43-2 da Lei 30/1992, modificada pola Lei 4/1999, podendo entón o interesado interpoñer recurso contencioso-administrativo dentro do prazo de SEIS MESES contados desde o día seguinte de aquel no que deba entenderse presuntamente desestimado o recurso de reposición interposto, consonte ao establecido no art.46-1) e 4) da Lei 29/1998, Regulamentadora da Xurisdicción Contenciosa-Administrativa. No entanto, o interesado tamén poderá interpoñer calquera outro recurso que estime procedente consonte a dereito. O que lle comunico para o seu coñecemento e efectos oportunos Pontevedra, 6 de febreiro de 2014.—O Tenente de Alcalde delegado da Área de Urbanismo, Antonio Louro Goyanes.
APROBACIÓN INICIAL DO EXPEDIENTE DE MODIFICACIÓN DAS BASES DE EXECUCIÓN DO ORZAMENTO 2015
ADMINISTRACIÓN LOCAL — Municipal — Ponte Caldelas (Presupostos e cadros de persoal, 10/08/2015)

Aprobada inicialmente polo Pleno da Corporación na sesión ordinaria de 30 de xullo de 2015 a modificación das Bases de execución do Orzamento Xeral para o exericio económico de 2015, en cumprimento do disposto no artigo 169 do Real Decreto Lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais e disposicións concordantes exponse ao público no departamento de Intervención do Concello, por un prazo de 15 días hábiles, que comezarán a contarse dende o seguinte ao día da inserción do presente anuncio no Boletín Oficial da provincia, a fin de que durante o mesmo os interesados poidan examinalo e poidan formularse as reclamacións que se consideren oportunas ante o Pleno. Se durante este prazo non se presentaran reclamacións a modificación das Bases de execución do Orzamento considerarase definitivamente aprobada. Ponte Caldelas, 31 de xullo de 2015.—O Alcalde, Andrés Díaz Sobral.
RESOLUCIÓN DO 26/06//15, DE CORRECCIÓN DE ERROS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 26/08/2015)

Examinada a Resolución desta Alcaldía-Presidencia de data 19 de xuño de 2015, de DELEGACIÓN DE COMPETENCIAS en concelleiros/as, detectouse un erro nas delegacións da XII.—ÁREA DE FESTAS E TURISMO referidas ao Auditorio Municipal, xa que as competencias referidas ao mesmo quedarán integradas na XV.—ÁREA DE CULTURA. En consecuencia, a nova redacción do apartado 9.—da XII.—ÁREA DE FESTAS E TURISMO, a) En materia de festas e animación sociocultural: deberá ser a seguinte: Quedando a redacción do apartado 17.—da XV.—ÁREA DE CULTURA, a) En materia de Cultura: do seguinte xeito: Visto o anterior, en aplicación do artigo 105 da Lei 30/1992, do 26 de novembro do réxime xurídico das administracións públicas e do procedemento administrativo común, Primeiro.— Proceder á corrección do erro detectado na Resolución da Alcaldía-Presidencia de data 19 de xuño de 2015 de delegación de competencias referida á xestión do Auditorio Municipal e así, o apartado 9.—da XII.—ÁREA DE FESTAS E TURISMO, a) En materia de festas e animación sociocultural: quedará redactado do seguinte xeito: Así mesmo, o apartado 17.—da XV.—ÁREA DE CULTURA, a) En materia de Cultura: conterá o seguinte texto: Estes cambios se refundirán co texto principal da Resolución do 19 de xuño de 2015 e farase referencia a eles mediante nota ao pé de páxina. Segundo.— Notificar a presente Resolución a todos os concelleiros e membros da Xunta de Goberno Local afectados. Terceiro.— Comunicar a presente Resolución aos xefes das diferentes Áreas e Servizos Municipais para o seu coñecemento e efectos mediante a súa inserción na intranet municipal. Cuarto.— A presente Resolución entrará en vigor no mesmo momento da súa sinatura sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986 e na sede electrónica municipal conforme co disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Quinto.— Da presente Resolución de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da Corporación aos efectos de que quede informado da mesma. Vigo, 26 de xuño de 2015.—O Alcalde, Abel Caballero Álvarez.—A Secretaria do Goberno Local, Mª Concepción Campos Acuña.
EXPOSICIÓN PÚBLICA DO PADRÓN DAS TAXAS POLO SUBMINISTRO DE AUGA 2º TRIMESTRE
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 21/08/2015)

Exposición pública do Padrón das Taxas polo Servizos de Subministración de auga, conservación de contadores, canon da auga, coeficiente de vertedura e saneamento. Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 2º trimestre de 2015, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Palmeira, número 26, en horario de 15.30 a 18:30 horas, de luns a venres, para que os interesados podan examinalo, e, no seu caso, formular as reclamacións oportunas. Contra estes actos os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico - administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 15,30 a 18,30 horas, de luns a venres. Transcorrido o período voluntario de pago establecido, ata o 30 de SETEMBRO de 2.015, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. A Illa de Arousa, a 5 de agosto de 2015.—O Alcalde, Carlos Iglesias Cores.
BAIXA DE OFICIO DO PADRÓN DE HABITANTES DE MIGUEL A. GÓMEZ GUDE E DOUS MAIS
ADMINISTRACIÓN LOCAL — Municipal — Marín (Outros documentos, notificacións e informacións públicas, 15/01/2015)

De conformidade co establecido na resolución conxunta da Presidencia do Instituto Nacional de Estatística e do Director Xeral de Cooperación Territorial, pola que se dictan instruccións técnicas ós concellos, sobre a xestión e revisión do Padrón Municipal de 9 de abril de 1997, sirva o presente anuncio para poñer en coñecemento de: Que, tendo coñecemento este Concello de que Vde/s, non reside/n no domicilio no que figura/n inscritos e en base ó establecido no artigo 72 do Real Decreto 1690/1986, de 11 de xullo, polo que se aproba o Regulamento de Poboación e Demarcación Territorial das Entidades Locais (na súa redacción dada polo Real Decreto 2612/1996, de 20 de decembro), comunícolle que se procedeu a incoar de oficio expediente para proceder a darlle de baixa no padrón deste municipio, por non cumplir os requisitos establecidos no artigo 54 do mencionado Regulamento. Non obstante, se lle concede un prazo de 10 días, contados a partir do momento no que reciba/n vostede/s esta comunicación, ou, no seu defecto, dende o momento de publicación deste anuncio no Boletín Oficial da Provincia, para que manifeste se está ou non de acordo coa baixa no domicilio citado, debendo presentar no Concello de Marín, as alegacións precisas ou xustificacións que estime oportunas, que acrediten que vive neste municipio, no domicilio mencionado, ou ben para que indique o domicilio no que reside habitualmente. Transcorrido o devandito prazo sen que se fixese uso do dereito para formular alegacións e/ou aportar probas, levarase a cabo a baixa previo informe favorable do Consello de Empadroamento. Marín, a 29 de decembro de 2.014.—A Alcaldesa, María Ramallo Vázquez
DELEGACIÓN ALCALDÍA CONCELLEIRO JOSE LUIS VÁZQUEZ
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 28/10/2015)

De conformidade co disposto nos artigos 23.3 da Lei 7/1985, do 2 de abril, reguladora das bases de réxime local, e 44, 47 e 48 do Real decreto 2568/1986, do 28 de novembro polo que se aproba o Regulamento de organización, funcionamento e réxime xurídico das entidades locais e 63 da lei de administración local de Galicia, pola presente, Primeiro.— Delegar, no Concelleiro de Medio Rural, Mantemento e Persoal Cristina Sandra De Eusebio Gallarta a firma relativa á xestión dos expedientes sometidos á Lei 3/2007, do 9 de abril, de prevención e defensa contra os incendios forestais en Galicia, agás os sancionadores. A delegación de atribución estará sometida ás condicións e esixencias establecidas nos artigos 43 e 47 do ROF. Segundo.— A presente delegación publicarase no Boletín Oficial da Provincia debendo darse conta ao Pleno da mesma. Tomiño, 13 de outubro do 2015.—A Alcaldesa, Sandra González Alvarez.
CORRECCIÓN ERROS DO PRAZO DE PRESENTACIÓN DE SOLICITUDES DAS LIÑAS DO PLAN DE CONCELLOS 2016
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 30/12/2015)

En virtude dos artigos 34 da Lei 7/1985, de 2 de abril, Reguladora das Bases do Réxime Local, e 70 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, o Pleno da Corporación Provincial acorda CORRIXIR o acordo núm.6.6687 do Pleno da Corporación Provincial adoptado na sesión do día 27 de novembro de 2015, polo que se aproban as Bases Reguladoras e Convocatoria do Plan de Obras e Servizos (Plan de Concellos) 2016; de xeito que na súa base Undécima, onde di: “Dun mes, se se trata das Liñas 2 Amortización, Pagamento de débedas e gastos correntes, Liña 3 Actividades Culturais, Deportivas, Sociais, Turísticas e Medioambientais; e Liña 4 Emprego para a conservación e funcionamento de bens e servizos municipais.” Debe dicir: “De tres meses, se se trata das Liñas 2 Amortización, Pagamento de débedas e gastos correntes; Liña 3 Actividades Culturais, Deportivas, Sociais, Turísticas e Medioambientais; e Liña 4 Emprego para a conservación e funcionamento de bens e servizos municipais.” O resto do acordo mantense invariable. Pontevedra, 29 de decembro de 2015.—O Secretario Xeral, Carlos Cuadrado Romay.
MODIFICACIÓN DO REGULAMENTO ORGÁNICO MUNICIPAL (ROM)
ADMINISTRACIÓN LOCAL — Municipal — Moaña (Ordenanzas e Regulamentos, 30/07/2015)

O Pleno do Concello de Moaña en sesión realizada o 03 de xullo de 2015 aprobou inicialmente a Modificación do Regulamento Orgánico Municipal (ROM), e de conformidade cos artigos 49 e 70.2 da lei 7/1985, de 2 de abril, reguladora das bases do réxime local, e do artigo 196.2 do ROF (RD 2568/1986), sometese a información pública por un prazo de trinta días hábiles -contados dende o seguinte ao da publicación do presente anuncio no Boletín Oficial da Provincia, para os efectos de que os/as interesados/as poidan presentar as reclamacións que coiden oportunas. No caso de que non se presente ningunha reclamación ou suxestións, entenderase definitivamente adoptado o acordo. Moaña, 15 de xullo de 2015.—A Alcaldesa, Leticia Santos Paz.